The Blue Max
<s>The Blue Max () je britanski ratni film snimljen 1966. godine u režiji Johna Guillermina, poznat kao jedno od najpopularnijih filmova na temu zračnih bitaka u Prvom svjetskom ratu.</s>

<s>Predstavlja adapataciju istoimenog romana Jacka D. Huntera.</s><s>Protagonist, čiji lik tumači George Peppard, je mladi njemački vojnik skromnog porijekla koji je, boreći se na Zapadnom frontu, uspio steći oficirski čin i postati pripadnik zrakoplovnih snaga, ali čija ambicija time ne prestaje, i koji je spreman po svaku cijenu osvojiti prestižno odlikovanje Pour le Mérite (zvano "Plavi Max").</s><s>Radnja prikazuje kako pri tome dolazi u sukob sa svojim aristokratskim suborcima, odbacuje njihove viteške ideale o vojničkoj časti, te je na kraju svome cilju spreman cinično žrtvovati vlastite živote.</s>

<s>Iako se Hunter (koji će kasnije napisati dva nastavka svog romana) žalio na brojne nepreciznosti u opremi i detaljima aviona (pa tako Tiger Mothovi i Stampei, školski avioni iz međuratnog perioda "glume" mnogo starije i primitivnije njemačke i britanske lovce), te iako je scenarij u brojnim detaljima izmijenio predložak (uključujući kraj i sudbinu glavnog lika), The Blue Max je predstavljao dotada najambiciozniji pokušaj da se rekonstruira zračno ratovanje.</s><s>Za pojedine scene su izrađene replike starih aviona, a Peppard, kako bi se što bolje uživjeo u ulogu, je naučio pilotirati (mada mu osiguravajući zavod nije dozvolio da to čini prilikom snimanja).</s><s>Kritičarima se, pak, sama Peppardova gluma nije svidjela, iako su cijenili to što je Prvi svjetski rat prikazan, u skladu sa tada dominantnim pacifističkim sentimentima na prilično ne-romantičan način, kao i to da je protagonist cinični i amoralni antiheroj, čiji se nedostatak skrupula može mjeriti samo sa njihovim pretpostavljem.</s><s>The Blue Max je postigao veliki komercijalni uspjeh.</s>

<s>Neki od aviona i rekvizita napravljenih za The Blue Max su tokom sljedećih godina"reciklirani" u drugim filmovima sa temom Prvog svjetskog rata.</s><s>1980-ih je, pak, poslužio i kao inspiracija za istoimenu video-igru za Commodore 64 i ZX Spectrum.</s>

<s>Uloge</s>

<s>George Peppard ...</s><s>Poručnik Bruno Stachel
 James Mason ...</s><s>General grof von Klugermann
 Ursula Andress ...</s><s>Grofica Kaeti von Klugermann
 Jeremy Kemp ...</s><s>Poručnik Willi von Klugermann
 Karl Michael Vogler ...</s><s>Kapetan Otto Heidemann
 Anton Diffring ...</s><s>Major Holbach
 Harry Towb ...</s><s>Kettering
 Peter Woodthorpe ...</s><s>Rupp
 Derek Newark ...</s><s>Ziegel
 Derren Nesbitt ...</s><s>Fabian
 Loni von Friedl ...</s><s>Elfi Heidemann
 Friedrich von Ledebur ...</s><s>Feldmaršal
 Carl Schell ...</s><s>Manfred von Richthofen
 Hugo Schuster ...</s><s>Hans, stari sluga
 Alex Scott ...</s><s>Orator
 Roger Ostime ...</s><s>Krunski princ</s>

<s>Izvori</s>

<s>Napomene</s>

<s>Literatura</s>

<s>Farmer, James A. "Hollywood's World War One Aviation Films." Air Classics, Volume 24, no.</s><s>12, December 1988.</s><s>Harwick, Jack and Ed Schnepf.</s><s>"A Viewer's Guide to Aviation Movies".</s><s>The Making of the Great Aviation Films, General Aviation Series, Volume 2, 1989.</s><s>Mayo, Mike.</s><s>VideoHound's War Movies: Classic Conflict on Film.</s><s>Detroit: Visible Ink Press, 1999. .</s><s>Mizrahi, Joe.</s><s>"The Blue Max." Air Classics Volume 2, Issue 6, May 1966.</s><s>Solomon, Aubrey.</s><s>Twentieth Century Fox: A Corporate and Financial History (The Scarecrow Filmmakers Series).</s><s>Lanham, Maryland: Scarecrow Press, 1989. .</s>

<s>Vanjske veze</s>

<s>The Blue Max at Shot at Trinity (films shot at Trinity College Dublin)</s>

<s>Britanski filmovi
Ratni filmovi
Akcije (filmovi)
Filmovi o Prvom svjetskom ratu
Authority control 2</s>

